Vanglakaplanite, vabatahtlike ja sotsiaaltöötajate taastava õiguse alane koolitus toimus 11. detsembril Laulasmaa Spas.Koolituse eesmärgiks oli anda ülevaade taastava õiguse olemusest, väärtustest ja peamistest praktikatest. Koolitusel osalejad said baasettevalmistuse programmide läbiviimiseks. Samuti motiveeris koolitus leidma alternatiivseid teid kuriteo sooritanud isikute lepitamiseks lähedaste, ühiskonna ja võimalusel ka ohvritega. Sai vaadeldud ka loodusrahvaste õigusmõistmispraktikaid  ning vaetud nende kasutatavust kaasajal.  Läbiviijateks olid Balti Kriminaalpreventsiooni ja Sotsiaalse Rehabilitatsiooni Instituudi esindajad Jaanus Kangur (Tallinna vangla sotsiaalosakonna juhataja) ja Avo Üprus (siseministeeriumi nõunik).  Aasta ülevaate andis vanglate ja arestimajade peakaplan Igor Miller. Peakaplan tunnustas aasta kaplanina Olavi Lauri. Aastate kaplani mälestusesemega peeti meeles pensionile siirdunud Olius Thalingut.  Andrus Norak,  Tallinna vangla  kaplan